  Майя Бывальцева 2021-тӥ арын сизьым толэзь ӵоже Удмуртиысь гурт но фермер возёсъёс 509 сюрс 200 тонна йӧл кыскизы. Кылем арысь та вакытэн ӵошатыса, со 34 сюрс 300 тонналы яке 7,2 процентлы тросгес. Со сярысь элькунысь гурт возёсъя но сиён-юон поттонъя министерстволэн пресс-службаез ивортӥз. Толшор – пӧсьтолэзь ӵоже возёсъёс 469 сюрс 600 тонна йӧлзэс переработкае вузазы, со 8 процентлы ятыргес. Тужгес трос йӧл кыскизы Вавож ёросын – 51 сюрс 700 тонна, Шаркан ёросын – 42 сюрс 200 тонна, Можга ёросын – 36 сюрс 500 тонна. Кылем арысь та вакытэн ӵошатыса, йӧл кысконзэс тужгес трослы будэтӥзы Каракулино ёросын – 16,9 процентлы. Вузанзы тужгес шӧдскымон йылӥз Юкаменск ёросын – 18,7 процентлы. Та дыре элькунын одӥг скаллэсь шорлыдын 20,1 килограмм йӧл кыско Тодэ вайытом, Удмуртиын гурт возёсъёсын кӧс куазь сэрен кылдэм ыштонъёсты капчиятон понна ужрадъёс юнматӥзы.  Тегъёс: Вавож Каракулино Удмуртия гуртвозёс йӧл Юкаменск  